**NÁRODNÁ RADA SLOVENSKEJ REPUBLIKY**

**­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## VII. volebné obdobie

Číslo: PREDS-566/2018

**1193a**

**Spoločná správa**

**výborov Národnej rady Slovenskej republiky o prerokovaní zákona zo 16. októbra 2018, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky** (tlač 1193)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky svojím rozhodnutím č. 1244 z 2. novembra 2018 pridelil **zákon zo 16. októbra 2018, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky** (tlač 1193) doručený 31. októbra 2018 na prerokovanie týmto výborom NR SR:

**Ústavnoprávnemu výboru** Národnej rady Slovenskej republiky

a

**Výboru** Národnej rady Slovenskej republiky **pre verejnú správu a regionálny rozvoj**

s tým, že ako gestorský výbor podá Národnej rade Slovenskej republike správu o výsledku prerokovania vráteného zákona vo výbore.

**II.**

Z rozhodnutia prezidenta SR o vrátení **zákona zo 16. októbra 2018, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky** (tlač 1193)

**v y p l ý v a:**

prezident Slovenskej republiky navrhuje, aby Národná rada pri opätovnom prerokovaní prijala zákon s týmito pripomienkami, ktoré sú odôvodnené v častiach II a III a uvedené v časti IV rozhodnutia prezidenta Slovenskej republiky zo dňa 31.októbra 2018 č. 4025-2018-KPSR nasledovne:

1. V čl. I trinástom bode § 6 ods. 5 písm. a) sa vypúšťajú slová „názov strany alebo jej skratka nesmie obsahovať meno alebo priezvisko osoby, ktorá je štatutárnym orgánom alebo členom štatutárneho orgánu alebo členom prípravného výboru strany.“
2. V čl. I sa vypúšťa pätnásty bod.

Doterajšie body sa primerane prečíslujú.

1. V čl. I doterajšom šestnástom bode sa vypúšťajú odseky 6 až 10.

Odsek 11 sa označuje ako odsek 6.

1. V čl. I doterajšom dvadsiatom ôsmom bode § 8a sa vypúšťa odsek 2 vrátane poznámky pod čiarou k odkazu 6a).

Zrušuje sa označenie odseku 1.

1. V čl. I sa vypúšťa doterajší sedemdesiaty tretí bod a doterajší osemdesiaty štvrtý bod.

Doterajšie body sa primerane prečíslujú.

1. V čl. III sa vypúšťajú jedenásty bod až trinásty bod a dvadsiaty druhý bod až dvadsiaty šiesty bod.

Doterajšie body sa primerane prečíslujú.

**III.**

Výbory Národnej rady Slovenskej republiky prerokovali predmetný zákon v lehote určenej rozhodnutím predsedu Národnej rady Slovenskej republiky takto:

**Ústavnoprávny výbor** Národnej rady Slovenskej republiky prerokoval zákon a uznesením č. 492 z 20. novembra 2018 **odporučil zákon** **schváliť v pôvodnom znení;**

**Výbor** Národnej rady Slovenskej republiky **pre verejnú správu a regionálny rozvoj** na 50. schôdzi výboru dňa 22. novembra 2018 **neprijal uznesenie,** nakoľko návrh uznesenia **nezískal** **súhlas nadpolovičnej väčšiny všetkých poslancov** podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 84 ods. 3 Ústavy Slovenskej republiky. (Za návrh predneseného uznesenia hlasovali 2 poslanci, proti návrhu hlasovalo 5 poslancov a 1 poslanec sa zdržal hlasovania.)

**IV.**

**Gestorský** výbor **prijal odporúčanie** pre Národnú radu Slovenskej republiky podľa § 90 ods. 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov hlasovať:

1. spoločne o pripomienkach prezidenta Slovenskej republiky pod bodmi 1, 2, 3, 4, 5 a 6 uvedených v II časti tejto spoločnej správy, **s odporúčaním** gestorského výboru **neschváliť**;
2. o zákone zo 16. októbra 2018, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1193) **s odporúčaním** gestorského výboru **schváliť v pôvodnom znení;**

Predmetná **spoločná správa** výborov Národnej rady Slovenskej republiky o výsledkoch prerokovania vráteného zákona bola **schválená** uznesením **Výboru** Národnej rady Slovenskej republiky **pre verejnú správu a regionálny rozvoj č. 191** dňa **27. novembra 2018.**

Výbor určil poslanca **Stanislava Kmeca** za spoločného spravodajcu výborova súčasne ho poveril podľa § 80 ods. 2 zákona o rokovacom poriadku Národnej rady Slovenskej republiky informovať Národnú radu Slovenskej republiky o výsledku rokovania a predkladal návrhy na ďalší postup.

**Boris K o l l á r, v. r.**

predseda

Výboru NR SR pre verejnú správu a regionálny rozvoj

V Bratislave 27. novembra 2018